《青梅闺怨》
明代·霍与瑕

懒把蚕桑对夕晖，倚门长望每依依。半山红照日将晚，一树青梅郎未归。

无限风光春满院，不胜幽恨月盈扉。逢人试问渠消息，犹自江头醉石矶。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。